cyanic-selkie/wikianc huggingface dataset:
Ma Xiangbo
Prest
Ma grunnla de følgende tre skoler for høyere utdannelse:
Hans tanke om å etablere et høyeste kinesisk nasjonalt akademi, et slags moderne Hanlin, ble realisert i 1928 av hans nære venn Cai Yuanpei, som stiftet Academia Sinica (Zhongyang Yanjiuyuan 中央研究院).
Hans bror, Ma Jianzhong, var en ledende embedsmann i Qing-regjeringen.
Bangalore Rural
Bangalore Rural (kannada: ಬೆಂಗಳೂರು ಗ್ರಾಮೀಣ ಜಿಲ್ೆ ) er et distrikt i den indiske delstaten Karnataka. Distriktets hovedstad er Bangalore.
Demografi
Ved folketellingen i 2011 var det 987,257 innbyggere i distriktet, mot 850,968 i 2001. Den urbane befolkningen utgjør 27,11 % av befolkningen.
Barn i alderen 0 til 6 år utgjorde 10,33 % i 2011 mot 12,61 % i 2001. Antallet jenter i den alderen per tusen gutter er 947 i 2011 mot 939 i 2001.
Meslinger
Meslinger (Morbilli) er en barnesykdom med utslett. Den skyldes meslingevirus, og er den alvorligste barnesykdommen. Som med andre barnesykdommer, kan også voksne smittes og bli syke. Vaksine mot meslinger ble introdusert i Norge i 1969 og kombinert med vaksiner mot røde hunder og kusma i 1983 (MMR-vaksinen). Det er større risiko for å få meslinger ved reising.
Det vaksineres mot sykdommen i barnevaksinasjonsprogrammet fordi meslinger kan gi alvorlige komplikasjoner som lungebetennelse, bronkitt, mellomørebetennelse, hjernebetennelse, varige skader og død. Verdens helseorganisasjon (WHO) anslo i 2000 at det var 30–40 millioner tilfeller av meslinger, hvorav 545,000 førte til dødsfall. Ved hjelp av bedre vaksinasjonsprogram er dette redusert til 110,000 dødsfall i 2017.
Forekomst
De fleste barn vaksineres, men viruset er meget smittsomt, med et reproduksjonstall mellom 12 og 18 og dekningsgraden av vaksine varierer geografisk. Sykdommen opptrer derfor i dag oftest som sporadiske tilfeller med mindre lokale utbrudd i enkelte deler av befolkningen som av en eller annen grunn ikke er vaksinert. I Norge kan det forekomme at barn av innvandrere ikke er vaksinert i hjemlandet. Enkelte miljøer med skepsis mot vaksiner kan også ha uvaksinerte barn. Pasienten er mest smittsom 4–6 dager før og etter utslettet bryter ut.
I oktober 2019 meldte helsedepartementet på Samoa fra om et utbrudd av meslinger. 22. januar 2020 var det på Samoa påvist 5.707 tilfeller og 83 dødsfall forårsaket av meslinger, 87 % av dødsfallene ramte barn under 5 år.
Historie
Meslingeviruset kan ha eksistert så langt tilbake som for om lag 2 500 år siden. Det eldste kliniske vitnesbyrdet av meslinger antas å ha vært skrevet av en persisk lege for omtrent 1 000 år siden.
I vestlige moderne land finnes meslinger i dag bare i liten grad, som følge av god vaksinasjonsdekning. På 800-tallet utga en persisk lege en av de første skriftlige beretninger om sykdommen. Den skotske legen Francis Home påviste i 1757 at meslinger forårsakes av et smittestoff i pasientens blod. Da en meslingepidemi brøt ut i Edinburgh i 1758, forsøkte Home å finne en vaksine. I 1912 ble amerikanske helseforetak pålagt å innrapportere alle tilfeller av meslinger. Det første tiåret 1912-22 ble det innrapportert gjennomsnittlig 6.000 dødsfall av meslinger årlig.
Meslinger er fortsatt en vesentlig årsak til barnedødelighet i verden, og står for 5 % av alle dødsfall blant barn under fem år. Dette skjer til tross for at meslingevaksine har vært tilgjengelig i over 40 år.
Ifølge WHO var det per 1999/2000 en global dekningsgrad for meslingevaksinasjon hos småbarn på ca. 80 %. Afrika har den laveste dekningsgraden på ca. 55 %, mens Europa har den høyeste på 92 %.
WHO anslår at vaksinering forhindrer 80 millioner meslingetilfeller og 4,5 millioner dødsfall årlig. Mens WHO-regioner som Afrika og Sørøst-Asia fortsatt har høy forekomst av meslinger og har som målsetting å redusere dødeligheten, så er andre WHO-regioner i en så gunstig situasjon at de kan ha som målsetting å utrydde meslinger i sine områder i løpet av de nærmeste 10 år. For Europaregionen var målet å utrydde meslinger innen 2007. På grunn av denne globale situasjonen og den utstrakte reiseaktiviteten i verden, må det påregnes at personer med meslinger jevnlig kommer til Europa. Det er ikke bare i fjerne utviklingsland at risiko for meslingesmitte foreligger, men også i europeiske land som for eksempel Tyskland. Så lenge der er en tilstrekkelig høy vaksinasjonsdekning, vil ikke slik import av enkelttilfeller kunne føre til noen større epidemi.
En fryktet komplikasjon til meslinger er hjernebetennelse. Den rammer rammer mellom 1 av 1.000 og 1 av 5.000, og en tredel av disse får varige mén i form av hjerneskade. Et annet problem er sekundærinfeksjoner. Disse rammer så mange som 10 % av de som blir syke. Ørebetennelse, lungebetennelse, diare, hjernebetennelse (encefalitt), blindhet og død er også fryktede komplikasjoner. Dødsfall som følge av meslinger skyldes lunge- eller hjernebetennelser. Risikoen for alvorlige komplikasjoner og død er størst hos spedbarn og ungdom som pådrar seg sykdommen.
Kampen mot meslinger har derfor i flere tiår vært en del av barnevaksinasjonsprogrammet i moderne vestlige land. De fleste dødsfall og alvorlige komplikasjoner av meslinger inntreffer derfor i dag i fattige og underutviklede land. For å rette på dette startet WHO i 1999 et 4-årig vaksinasjonsprogram som tok sikte på å øke immuniteten mot meslinger i et utvalg av fattige og underutviklede land. Målet var å halvere antall meslingedødsfall. Når antall meslingedødsfall reduseres vet man at man også får en sterk redusering i andre alvorlige komplikasjoner.
For å redusere antall meslingedødsfall startet WHO en intensiv vaksinasjonskampanje. I perioden 1999–2004 ble millioner av nye barn vaksinert mot meslinger. På slutten av denne perioden, i 2005, var resultatene synlige. Meslingedødsfall i verden ble redusert med nærmere 40 %. Ifølge Verdens helseorganisasjon (WHO) og FNs barnefond (UNICEF) var planen om å halvere antall dødsfall som følge av meslinger innen slutten av 2005, i rute. Dødstallene ble redusert fra drøyt 870 000 døde i 1999 til 530 000 i 2003.
Historikk i Norge
Meslingers høye dødelighet fremgår av Beretning om Sundhedstilstanden og Medicinalforholdene i Norge 1860, udgiven af Departementet for det Indre. Her står det i kapittelet fra Stavanger amt: «Mæslinger optraadte pludselig i Stavanger i sidste Halvdel af November Maaned, og udbredte sig i December med meget Hurtighed. Dog holdt Sygdommen sig først i flere Uger i Byens vestlige Forstæder; i Huse, hvor den var udbrudt, smittede den hurtig alle dem, som ikke før havde gjennemgaaet den; Feberen var meget heftig, og Udbrudet skedde gjerne under en tydelig Ophovnen af hele Legemet. Betændelser i Luftveiene ledsagede den stadig, og hos Flere udviklede der sig meget hurtig Strubehoste; i saadanne Tilfælde havde Udslaget gjerne "en eiendommelig blaalig Farve" (Lassen). Af 5 Læger anmeldtes til sammen 94 behandlede Tilfælde, hvoraf 25 endte dødlig.»
Symptomer
7–14 dager etter smitte starter sykdommen med forkjølelsesymptomer, øyebetennelse (konjunktivitt), lysskyhet, hoste og feber. Pasienten får hvite små flekker/utslett på kinnslimhinnen som kalles koplikske flekker omgitt av rød kinnslimhinne.
Utslett i slimhinner kalles også enantem. Etter 3–4 dager kan det virker som sykdommen gir seg. Pasienten kan føle seg litt bedre 1–2 dager. Deretter stiger feberen igjen til en febertopp og utslettet starter. Hudforandringene består av flekker med rødme som delvis flyter sammen, men flekkene er ikke hevet fra underlaget. Det starter bak ørene eller i ansiktet og brer seg til hals, kropp, armer og ben. Utslettet er først lyserødt og småflekket, men flekkene vokser og flyter til slutt sammen i større områder. Etter ytterligere 2–5 dager blir pasienten bedre. Utslettet og feberen avtar.
Undersøkelser
Utslettet er typisk og sykehistorien klassisk. En endelig diagnose stilles ved såkalte antistoffblodprøver, helst i serumpar, slik at økning av antistoffnivået kan påvises. I land der de fleste er vaksinerte tas alltid blodprøver ved mistanke om meslinger. Dette gjøres som en del av vaksineovervåkningen. Siden sykdommen er sjelden, vil diagnosen bli sikrere med blodprøver. Dette er unødvendig i land hvor sykdommen er vanlig.
Det finnes EIA-metoder for påvisning av antistoffene IgG og IgM mot meslingvirus, det finnes også PCR-metoder for påvisning av selve meslingviruset. For å fange opp viruset eller antistoffene viser det seg at man i tillegg til å ta antistoffblodprøver (serum/serumpar) også kan ta prøver fra munnsekret til den som er syk.
Antistoffundersøkelser av munnsekret som nevnt over kan også benyttes for enklere påvisning av røde hunder og kusma.
Tiltak
Det finnes ingen behandling mot sykdommen utover å behandle eventuelle sekundærinfeksjoner.
Meslingevaksine forhindrer effektivt sykdommen. Dersom det dukker opp et enkelt tilfelle av sikre meslinger, kan uvaksinerte i omgivelsen oppnå en viss beskyttelse ved at vaksine gis før det er gått 72 timer fra mulig smitte. Gammaglobulin kan også gi en viss beskyttelse før det er gått 5–6 dager etter mulig smitte.
Ettervirkninger
Meslinger er som regel en ufarlig sykdom, men komplikasjoner er ikke helt uvanlig og kan være alvorlige. De vanligste komplikasjonene er lungebetennelse, bronkitt og mellomørebetennelse. Det forekommer også hjernebetennelser med varige hjerneskader.
En av fem tusen med meslinger får alvorlige komplikasjoner, og opp til halvparten av disse får varige skader. Dette er egentlig høye tall. Hvis alle barn fikk meslinger, ville skadene i samfunnet bli betydelige.
Konnerud Idrettslag
Konnerud Idrettslag (stiftet i 1927) er et idrettslag fra Konnerud i Drammen. Klubben har hatt flere gode skiløpere og friidrettsutøvere hvor blant annet Marianne Andersen har vært medlem på orienteringslaget. Klubben er kjent for gode resultater i langrenn og orientering. Konnerud er i dag Buskeruds største idrettslag med mer enn 3000 medlemmer.
KIL har arrangert verdenscup i skisprint i Drammen sentrum fra 2003, og har ingen planer om slutte å arrangere rennet. Konnerud IL er også tildelt verdenscup i distanselangrenn, 10 km kvinner og 15 km menn, før ski-VM 2011, og skal i den anledning bygge ut Konnerud Stadion. Konnerud har også arrangert NM på ski to ganger.
I skihopp har Konnerud IL benyttet flere bakker. Konnerudkollen var i sin tid en av landets mest kjente, Kavlemyra var en bakke som ble brukt mye i 1950- og 60-årene., og Damåsbakken var en av de eldste hoppbakkene. KIL hadde også i mange år en stor friidrettsgruppe.
Idag er det stor aktivitet rundt bl.a. langrenn, håndball og fotball. Mange går også på skøyter på de mange banene KIL har på Konnerud, oppe på ca. 220–340 meter over havet. Konnerud er omgitt av mye fin natur, dype skoger og kupert terreng som er ypperlig egnet for fotturer og skiturer.
Konneruds kvinnelag i fotball rykket opp til 2. divisjon i 2009. Konnerud er pr. 2010 det eneste laget fra Buskerud i de tre øverste divisjonene i fotball for kvinner. De debuterte i NM med å slå den falne storheten Asker 7-0, med tidligere Asker-spiller Kjersti Thun på Konnerud-laget. Thun er ansatt som leder for et spillerutviklingsprosjekt for jenter som KIL og Buskerud Fotballkrets driver sammen. Konnerud tapte imidlertid 0-10 for 2009s serietoer Stabæk i 2. runde.
Skisporten står fremdeles ekstremt sterkt på Konnerud og Konnerud IL ble kåret til Norges beste langrennsklubb av Norges skiforbund i 2017. Prisen ble tildelt for Konnerud IL ski sin satsing og fokus på bredde og topp i samme klubb, sterkt samhold på tvers av nivå og alder var en av de viktigste grunnene til at Klubben ble kåret til landets beste skiklubb. Konnerud ski har også vært opptatt av samarbeid på tvers av klubb og krets, samt arrangert ski-sprinten i Drammen mange år på rad.
Belgaum (distrikt)
Belgaum (kannada: ಬೆಳಗಾವಿ ಜಿಲ್ಲೆ ) er et distrikt i den indiske delstaten Karnataka. Distriktets hovedstad er Belagavi.
Demografi
Ved folketellingen i 2011 var det 4,778,439 innbyggere i distriktet, mot 4,214,505 i 2001. Den urbane befolkningen utgjør 25m34 % av befolkningen.
Barn i alderen 0 til 6 år utgjorde 12,67 % i 2011 mot 14,81 % i 2001. Antallet jenter i den alderen per tusen gutter er 931 i 2011 mot 921 i 2001.
Audun Nilsskog
Audun Nilsskog (født 28. november 1930, død 7. november 2002) var en norsk lyriker, oppvokst i Drevja, Vefsn og senere bosatt i Lillehammer og på Notodden.
Han arbeidet som lærer på Øyre skole i Lillehammer. Han var sønn av kunstneren Einar Nilsskog. Einar Nilsskog var igjen bror til Andreas Nilsskog. Utover tre utgivelser, var han representert i flere antologier og mottok Blixprisen 1983. Han er biografert i Kristian Halse, Audun Nilsskog – lyrikaren frå Vefsn, 1988.
Victor Borge
Victor Borge (født Børge Rosenbaum; 3. januar 1909, død 23. desember 2000) var en dansk-amerikansk pianist, komiker og underholdningsartist. Han ble berømt for sine humoristiske, musikalske énmannsshow.
Bakgrunn
Børge Rosenbaum vokste opp i et jødisk hjem på Østerbro i København. Det musikalske talent hadde han fra hjemmet; faren, fiolinist og kongelig kapelmusikus Bernhard Rosenbaum, og moren, pianisten Frederikke Rosenbaum (født Lichtinger).
Karriere i Europa
Han opptrådte første gang offentlig i 1926 i Odd Fellow-paleet. Han ble utdannet ved Musikkonservatoriet i København og fikk undervisning av Victor Schiøler, av Liszt-eleven Frederic Lamond og Busoni-eleven Egon Petri. I 1927 debuterte han i Tivoli.
Da tyske militære styrker okkuperte Danmark den 9. april 1940, var Borge i Sverige og holdt konsert, og derfra tok han seg over til Finland. Med hans jødiske bakgrunn og kjente antinazisme var ikke hjemreise til København noe alternativ. Han seilte til USA på det amerikanske transportskipet «SS American Legion», det siste skipet fra et nøytralt land som klarte å seile ut fra Petsamo, den havnen som Finland fortsatt hadde mot Barentshavet, og ankom den 28. august 1940, med bare 20 dollar, hvorav tre dollar måtte betales i toll ved grensepassering. Forkledt som sjømann kom Borge seg til Danmark og hjem for å besøke sin døende mor.
Om bord på «American Legion» var også Florence Jaffray Harriman og kronprinsesse Märtha og hennes barn, inkludert Harald.
Karriere i USA
Selv om han ikke snakket engelsk, klarte han raskt å «oversette» sin humor, og han opptrådte i Bing Crosbys radioprogram Kraft Music Hall i 1941. Allerede året etter ble han omtalt som the best new radio performer of the year av den amerikanske pressen, og fra da av gikk det bare oppover
Han ble amerikansk statsborger i 1947. Her lærte han seg ifølge eget utsagn engelsk ved å gå på kino.
På 1950-tallet slo han gjennom som radioartist. Han ble særlig kjent for sitt One-man-show Comedy in Music i Golden Theatre i New York City i perioden 1953-56. Han opptrådte også på scener i Las Vegas. Han opptrådte så lenge han levde, og turnerte over hele verden.
Et typisk Victor Borge-show var alltid sentrert rundt et flygel. Showene hans var i stor grad improvisert, ispedd Borges finurlige understatement-monolog og karakteristiske faste «stunts» (for eksempel det å falle av pianokrakken). Selv om han var meget dyktig som musiker, spilte han sjelden et musikkstykke ferdig eller korrekt. Et typisk nummer kunne starte med at han begynte å spille et klassisk musikkverk, som så gradvis gled over i en populærmelodi, for eksempel «Happy Birthday». Deretter unnskyldte Borge seg med å ha fått utdelt feil noteark.
Victor Borge spilte ikke bare klaver, men opptrådte også som dirigent, blant annet ved operaoppføringer.
Jyutping
Jyutping (kinesisk: 粵拼) er et system for transkripsjon av kantonesisk som ble utviklet av LSHK (Linguistic Society of Hong Kong) i 1993. Navnet Jyutping er en forkortelse som består av de første stavelsene i ordene jyutjyu (粵語, «kantonesisk») og pingjam (拼音, «fonetisk alfabet»).
Koma
Koma er en kroppslig tilstand preget av dyp bevisstløshet. I medisinsk terminologi benyttes blant annet skåre-systemet Glasgow Coma Scale for å betegne graden av bevissthetspåvirkning. Kunstig koma er det samme som medisinsk indusert koma, en tilstand av koma en pasient kan plasseres i under kontroll av leger, som regel på et sykehus.
Koma kan forekomme i mange forskjellige grader, og ved mange forskjellige sykdommer. Årsaken til koma kan være:
Tornerosefeltet
Tornerosefeltet er et naturgassfelt på det området av norsk kontinentalsokkel som kalles Norskehavet.
Tornerosefeltet ligger ca. 60 km øst for Snøhvitfeltet og cirka 100 km nordvest for Hammerfest. Statoil har funnet gass på feltet (2006), men foreløpig er det usikkert om funnet er stort nok til at prosessanlegget på Melkøya blir utvidet. Tidligere (1987) har også Total påvist gass i Tornerosefeltet.
Andreas Nilsskog
Andreas Bech Danielsen Nilsskog (født 14. september 1879 på Nilsskog i Drevja, død 8. oktober 1940) var en norsk kunstner (treskjæring), bosatt på Drevja i Vefsn, bror til kunstner, treskjærer og bygdemusiker Einar Nilsskog samt onkelen til lyrikeren Audun Nilsskog. Utdannet hos Lars Kinsarvik i Hardanger (1898–1901), Statens Kunst- og Handverkskole i Kristiania (1903–1905) også tegning, under Harriet Backer, Erik Werenskiold og Jens Munthe Svendsen. Han hadde flere utstillinger, laget altertavlene og kunst for et titalls kirker i Midt-Norge.
Nilsskog laget også orgel, lirekasser, fløyter, fioliner og pipeorgel.
Linda McCartney
Linda begynte sin karriere som fotograf på 1960-tallet, i Town & Country, et månedlig magasin hvor hun fikk i oppdrag å musikere og skuespillere. Hun fotograferte rockartister og kom også til å fotografere for dobbeltalbumet The Beatles. Hun fotograferte også for musikkmagasinet Rolling Stone. Hun var den første kvinne til å ha et fotografi på magasinets forside. Hennes fotografier ble vist i gallerier og museer som for eksempel Victoria and Albert Museum, og ble samlet i forskjellige bøker. 12. mars 1969 giftet hun seg med The Beatles-medlemmet Paul McCartney. Etter bruddet i The Beatles ble hun fast medlem av ektemannens nye band, Wings, og det til tross for at hun ikke hadde noen erfaring som musiker. Vanligvis koret hun og spilte keyboard.
Hun hadde et barn fra sitt tidligere ekteskap med Joseph Melville See Jr., Heather. Sammen med Paul fikk hun tre barn til. Det mest kjente av disse er motedesigneren Stella McCartney, født 13. september 1971. De to andre var Mary Anna McCartney, født 28. august 1969 og James Louis McCartney, født 12. september 1977.
Linda McCartney var en aktiv dyrebesktyttelsesaktivist activist og skrev mange kokebøker med oppskrifter på vegetar-mat. Hun stiftet også "The vegetarian Linda McCartney Foods company" sammen med ektemannen. I 1995 ble hun diagnostisert med brystkreft og hun døde av sykdommen tre år senere, 56 år gammel.
Diskografi
Album sammen med Paul McCartney & Wings
Album sammen med Denny Laine
Soloalbum
Solosingler
Annet
Linda synger også bakgrunnsang på Beatles-låten «Let It Be».
Se også The Beatles’ diskografi
Adygia
Adygia, offisielt Republikken Adygia (Adygia) (Республика Адыгея (Адыгея) – Respúblika Adygéja (Adygéja)) er en republikk i Den russiske føderasjon beliggende i den nordlige del av Kaukasia. Republikken ligger ved foten av Kaukasusfjellene, med Kubanslettene i nord og fjell i sør, 40 % er skogkledd. Høyeste punkt er fjellet Tsjugusj (3 238 moh.). Adygia er omgitt på alle kanter av Krasnodar kraj.
Historie
Det opprinnelige folkeslaget i republikken er adyger, som er et kaukasisk folkeslag nært beslektet med kabardinere og tsjerkessere.
Etter å ha blitt erobret av mongolene på 1300-tallet allierte adygene seg med Det russiske keiserdømme rundt 1550 for å få beskyttelse fra tatarene og andre tyrkiske grupper. På slutten av 1700-tallet startet den russiske ekspansjonen sørover mot Kaukasus og kom i konflikt med folkene der. Adygene og andre tsjerkessiske folk støttet tyrkerne mot Russland i Krimkrigen (1853–1856). Etter dette startet Kaukasuskrigen, som Russland vant, og de tsjerkessiske folkene ble tvunget til å forlate hjemlandene sine. Mange adyger ble tvangsdeportert til Det osmanske riket, mens andre dro til andre deler av Russland eller utlandet. Bare 5 % av adygene ble igjen i sitt historiske hjemland, og man regner med at 3 millioner lever i mer enn 50 nasjoner verden over. I dag utgjør russerne om lag 68% av innbyggerne, mens adygene utgjør 22 %.
Etter Den russiske revolusjon var Adygia fra høsten 1919 til mars 1920 i hendene på kontrarevolusjoneære styrker (hvitegardister). I 1922 ble det Adygiske autonome opprettet, og fra august 1942 til februar 1943 var området okkupert av tyskerne. Med oppløsningen av Sovjetunionen i 1991 ble republikken Adygia opprettet som en del av Den russiske føderasjon. Aslantsjerij Kitovitsj Tkhakusjinov var president fra 2006 til 2017. Han er, i likhet med flertallet av resten av makteliten i Adygia, adyg. Som reaksjon på dette har det blitt opprettet en organisasjon som kaller seg Unionen av slavere, som hevder at etniske russere blir diskriminert i Adygia. De arbeider for at Adygia skal slås sammen med Krasnodar kraj, men har foreløpig ikke fått gjennomslag for dette blant makthaverne i Moskva.
Adygia har store skogressurser og gode forhold for landbruk med gunstig klima og frodig matjord. Likevel er området et av Russlands fattigste.
Face/Off
Face/Off er en spenningsfilm fra 1997, regissert av John Woo og med John Travolta og Nicolas Cage i hovedrollene. Filmen var en av de ti filmene i 1997 som spilte inn mest penger.
Face/Off blir ansett som en av Woos mest suksessfulle Hollywoodarbeider, ikke bare på grunn av de intense actionsekvensene, men for sin unike handling som krevde at Travolta og Cage spilte to personligheter hver. Som et resultat av den emosjonelle karakteren til skuespillerne mister aldri seeren oversikten over hvem som er helt og hvem som er skurk, selv om det skifter mellom skuespillerne.
Handling
Face/Off er historien om FBI-agenten Sean Archer (Travolta) som har tilbragt de siste 6 årene på jakt etter terroristen og snikmorderen Castor Troy (Cage). Troy hadde tidligere forsøkt å myrde Archer, men endte opp med å ta livet av sønnen hans isteden. Etter å ha mottatt et tips slår Archer og laget hans til mot et jetfly som Troy og hans bror Pollux (Alessandro Nivola) er ombord i. Flyet kjører inn i en hangar og brødrene forsøker å flykte. Castor tar livet av en rekke agenter i den påfølgende skyteepisoden, men til slutt blir han slått bevisstløs av Archer, og Castor og Pollux blir tatt til fange. Det blir imidlertid avslørt at Castor og Pollux er leid inn for å sprenge en del av Los Angeles ved hjelp av et biologisk våpen. Etter at Archer har avhørt noen av Castors medhjelpere, viser det seg at Pollux er den eneste andre personen enn den bevisstløse broren som vet hvor bomben er, og han vil bare fortelle det til Castor. Et regjeringsmedlem forteller Archer om en ny kirurgisk teknikk der en persons ansikt kan transplanteres over til en annen person. Archer forstår at dette er den eneste måten han kan finne ut hvor bomben er, så han sier seg enig i å gjennomgå operasjonen. På grunn av at operasjonen er topphemmelig kan han ikke fortelle om det til sin kone og datter. Operasjonen er vellykket, og Archer (nå spilt av Nicholas Cage) bli plassert i det samme fengselet som Pollux er innsatt i.
I fengselet får Archer vite hvor bomben er av Pollux. Den ekte Castor våkner imidlertid opp fra koma, og tar doktoren som utførte ansiktsbyttet som gissel. Han får Archers ansikt transplantert om til seg. Troy (nå spilt av Travolta) og hans menn brenner alle menneskene som visste om ansiktsbyttet, og ødelegger dermed alt bevis og all dokumentasjon som lenker de to mennene til hverandre. Castor besøker så Archer i fengsel, og skryter veldig av at han har fått satt på seg ansiktet til en politimann, og får siden satt fri broren Pollux. Han får Pollux til å «innrømme» hvor bomben er plassert, og uskadeliggjør den, for så å bli ansett som en helt. I fengsel greier i mellomtiden Archer å rømme ved hjelp av en annen innsatt, og kommer seg tilbake til Los Angeles.
Filmen ender i en skuddveksling under FBI-direktør Victor Lazarros begravelse, der Troy blir tatt livet av og Archer får tilbake familien og ansiktet sitt.
Øvre Stemmekjennvei (Arendal)
Øvre Stemmekjennvei er en kommunal vei på Eydehavn i Arendal kommune, Aust-Agder.
Veien går fra krysset Ulleråsveien / Mortens vei og til endes. Veien er gruslagt og har 30 km/t fartsgrense. Veien er 210 meter lang.
Sykling under Sommer-OL 1980
Sykling under Sommer-OL 1980. Sykling var med på det olympiske programmet for nittende gang under OL-1980 i Moskva. Det ble konkurrert om totalt seks olympiske titler, to på landevei og fire på bane, kun for menn. Sovjetunionen ble beste nasjon med tre gullmedaljer foran Øst-Tyskland med to.
Hjernedød
Hjernedød er en betegnelse som brukes for å beskrive den situasjon hvor alle hjernens funksjoner er irreversibelt opphørt på grunn av sykdom. Begrepet skiller seg etymologisk fra tilstanden biologisk død, hvor man ved førstnevnte tilstand utelukkende beskriver opphør av hjernens funksjoner, mens man ved biologisk død mener nedbrytning av organismen som helhet.
Ved klinisk undersøkelse av personer som er hjernedøde, vil alle hjernereflekser være ugjendrivelig opphørt. Som supplement til klinisk dødsdiagnostikk anvendes forskjellige metoder for å bekrefte den kliniske dødsdiagnose, ved EEG-undersøkelse kan man stadfeste at ikke er elektrisk aktivitet i hjernen, ved røntgenundersøkelser med kontrast i blodet (angiografi), vil det ikke være blodsirkulasjon til hjernen.
Ved organdonasjon fra en avdød person, krever den norske transplantasjonsloven og forskrifter både klinisk hjernedødundersøkelse for å dokumentere opphørte hjernefunksjoner, samt cerebral angiografi for å dokumentere opphørt blodtilførsel til hjernen, før eventuell organdonasjon kan komme på tale. Erklæringen om dødens inntreffelse skal undertegnes av to leger som ikke forestår selve transplantasjonen, og skal protokollføres.
Distriktsmusiker
Distriktsmusiker er en yrkesbetegnelse på en musiker som har sitt hovedarbeide i en kommune eller region. Arbeidsoppgavene er ofte tredelt mellom utøving, instruksjon og egenøving.
Tom Neale
Tom Neale (født 6. november 1902, død 27. november 1977), født av engelske foreldre, men vokste opp på New Zealand, tilbrakte fire år i marinen, og deretter streifet han rundt i Stillehavet i nesten 30 år. Som 50-åring kom han seg etter mange års lengting til øya Suwarrow som er en av Cookøyene, der han levde som eneste beboer i tre perioder i tilsammen 16 år. Han skrev boka En øy for seg selv om sine erfaringer og opplevelser fra denne perioden.
Distriktsmusiker
Distriktsmusikere har gjerne høgskoleutdanning i musikk og ofte pedagogisk tilleggsutdanning. I mange tilfeller er distriktsmusikerstillinger finansiert av kommune og fylkeskommune i fellesskap.
Fylkesvei 2618
Fylkesvei 2618 går mellom Rosten og Høvringen i Sel kommune.
4. divisjon fotball for menn (Hålogaland)
4. divisjon fotball for menn (Hålogaland) er en regionalliga i fotball under Hålogaland Fotballkrets, og består av lag fra Hålogaland. Fra og med sesongen 2011 vil 4. divisjon være det høyeste nivået i det regionale divisjonssystemet.
Roger Dean
Roger Dean (født 31. august i 1944 i Ashford i Kent) er en britisk billedkunstner, mest kjent for sitt arbeide med plateomslag for progressiv rock-bandene Yes, Asia, hard rock-bandet Uriah Heep og flere andre forskjellige band og artister fra slutten av 1960- til 2020-årene. Plateomslagene han tegner og maler er vanligvis futuristiske, eksotiske og fantasy-inspirerte.
Bøker
Andre utgivelser
Anerkjennelse
Dean er nevnt i låta «Dickie Davies Eyes» fra 1987 av det engelske bandet Half Man Half Biscuit.
19. august 2016 utgav Isle of Man Post Office en serie på seks frimerker med Deans kunstverk:
Dean har hatt et langt forhold til Isle of Man. Han har også langvarige vennskap med Steve Howe og Rick Wakeman, henholdsvis gitarist og keyboardist for det progressive rockebandet Yes, som Dean har laget mange plateomslag for.
Serie A 1933–1934
Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Karl Hansens vei (Arendal)
Karl Hansens vei (1–19, 2–12) er en kommunal vei på Eydehavn i Arendal kommune, Aust-Agder.
Veien går fra Skoleveien til Syver Kristiansens vei. Sideveier er Maris vei, Kveheiveien og Ulleråsveien. Veien går forbi IL Sørfjells gressbane. Veien er asfaltert og har 30 km/t fartsgrense. Veien er 460 meter lang.
Navnet
Før dagens navn har veien hett både Hansenbakken og Solbakken. Karls Sofus Hansen (1886-1974) som veien idag er oppkalt etter, var fra Bornholm i Danmark, og byggmester fra arkitekthøyskolen i København. På Eydehavn arbeidet han med å bygge murhusene i Nesbyen, arbeiderboliger for arbeiderne i den nye industrien på Eydehavn. Han var senere involvert i flere byggeprosjekter på Eydehavn, blant annet Folkets Hus og del to av den første skolen på Eydehavn. Han var oppsynsmann i kommunen fra 1936, og brannvernsjef i en periode. Da Stokken Arbeiderparti ble dannet i 1916 ble han valgt inn som første sekretær. Hansen giftet seg med Anna Elisabeth Thommesen og fikk tre barn. De var bosatt på Karl Hansens vei.
Armillarsfære
En armillarsfære (fra latin: armilla, som betyr sirkel og armbånd) er et astronomisk instrument oppfunnet av Eratosthenes i 248 f.Kr.. En lignende innretning ble også utviklet i Kina, uavhengig av europeerne.
Armillarsfærer ble brukt til undervisning og astronomiske observasjoner i oldtidens Hellas. I slutten av middelalderen ble instrumentet igjen tatt i bruk, og var det i mange år, bl.a. av den danske astronom Tycho Brahe.
Vestens armillarsfærer
Vestens armillarsfærer modellerer himmelssfæren, som og gjengir astronomiske storsirkler og fundamentalplan.
Den har et skjelett av graderte metallringer som forbinder himmelpolene med himmelekvator, ekliptikken, meridianer og paralleller av andra innbyrdes bevegelige sirkler. En klode som forestiller jorden eller senere solen hadde vanligvis sin plass i midten. Den ble anvendt for å vise stjernenes bevegelser rundt jorden.
Armillarsfæren ble etter sin oppfinnelse av Eratosthenes videre utviklet i den hellenistiske kultur og benyttet som læremiddel allerede på 200-tallet f.Kr. Ptolemaios foretrakk større og mer nøyaktige varianter, som også kunne brukes som observasjonsinstrument.
Bilde av en armillarsfære finnes på den moderne portugisiske fane, som har vært nasjonalsymbol sidan kong Manuel Is tid.
Kinesiske varianter
Gjennom Kinas lange historie har astronomer konstruert celestiale glober (kinesisk: 浑象, pinyin: Hún xiàng) til hjelp til observasjon av stjernene. Den tidligste kjente celestialgloben dateres til 52 f.Kr. under det vestlige Han-dynasti av astronomene Geng Shou-chang (耿壽昌) og Luo-xia Hong (落下閎). Den første vanndrevne himmelgloben ble laget av Zhang Heng under det østlige Han-dynasti.
Deretter konstruerte Li Chun-feng (李淳風) i 633 under Tangdynastiet en globe med tre sfæriske lag for å kunne kalibrere multiple aspekter ved astronomiske observasjoner.
Cantref
Cantref, flertall Cantrefi, var en betegnelse for landinndeling i middelalderens Wales, spesielt viktig for de walisiske lovene kodifisert under Hywel Dda.
Armillarsfære
Kinesiske varianter
I år 723 under Tang kombinerte buddhistmunken Yi Xing (一行) og embedsmannen Liang Ling-zan (梁令瓚) Zhang Hengs himmelglobe med en avløpsanordning. Resultatet ble verdens første kjente vanndrevne mekaniske ur.
Cantref
Cantrefi var den viktigste og første administrative inndelingen innenfor middelalderens walisiske kongedømmer. Etter hvert ble disse igjen inndelt i den mindre enheten cymydau. Navnet «cantref» kommer av walisisk Cant som betyr hundre (jf. engelsk hundred, norsk herred) og tref som i moderne walisisk betyr by (tilsvarende engelsk town), men som opprinnelig var en benevnelse for mindre eller de minste bosettinger. Størrelsen på cantrefi varierte. Det vanlige var at de bestod av to eller tre cymydau, men den største cantrefen, Cantref Maur («Store Cantref») i dagens Carmarthenshire, var inndelt i sju cymydau.
Armillarsfære
Kinesiske varianter
Mens Vestens armillarsfærer viser at man hadde innsikt om at jorden var rund, vitner ikke de kinesiske celestiale glober om en tilsvarende innsikt. Det var jesuittmisjonærer som virket som misjonærer i Kina som bragte med seg kunnskapen at jorden var rund.
Cantref
Historie
Historien til cantrefi er vist ved at de ofte markerer grensen mellom dialekter. Noen var opprinnelig små riker i seg selv; andre kan ha vært kunstige enheter opprettet senere.
Knut den hellige
Knut IV den hellige (født ca. 1043, død 10. juli 1086) var konge av Danmark fra 1080 til 1086, etter sin bror Harald Hen. Han var sønn av Svein Estridsson.
Bakgrunn
Han søkte først kongemakten ved farens død i 1076, men ble vraket til fordel for sin bror, og flyktet for en tid til Sverige, hvorfra han vendte tilbake som tronpretendent ved Haralds død.
Konge
Knut ble konge i 1080. Hen var gift med Adele (død 1115), søster til grev Robert II av Flandern. Sammen fikk de tre barn, to døtre og en sønn, Karl av Flandern. Deres sønn ble ikke regent, da Knuts bror Oluf 1. Hunger ble den etterfølgende regent.
Knut ønsket å gjenreise Knut den mektiges imperium, men det falt ikke i stormennenes smak. I 1085 samlet Knut hele den danske leidangflåten – kanskje så mange som 1000 skip – i Limfjorden for å gå til angrep på England. De kom aldri avgårde på grunn av Knuts pågående konflikt med den tysk-romerske keiser, Henrik IV, ved sørgrensen. Først ut på sommeren fikk leidangsflåten lov til å dra hjem. Det resulterte i åpent opprør, og Knut måtte flykte fra kongsgården Børglum til Aggersborg og videre til Viborg og Slesvig for å ende i Odense.
Knut hadde planer om å innføre tiende, etablere strengere straffer for lovbrudd begått på helligdager, og utskrive nye skatter. Han påla også leidangen å delta i et planlagt, men ikke realisert hærtog mot England. Motvilje mot å delta i hærtoget skulle også utløse nye bøter.
Hovedserien 1952–53
Hovedserien 1952-53 var navnet på det øverste nivået i det norske seriesystemet i fotball som gikk fra august 1952 til juni 1953. Hovedserien var delt opp i to avdelinger, med åtte lag hver. vant gruppe A, og gruppe B. I finalen mellom de to lagene vant Larvik Turn 3-2.
Knut den hellige
Død
Den 10. juli 1086 ble han og broren Benedict myrdet i Sankt Albani Kirke i Odense. Blant kongens følge var det kun hans bror, Erik Ejegod som unnslapp. Straks etter Knuts død gikk blant andre broren Erik Ejegod i gang med å få ham helgenerklært. Knuts posisjon som Danmarks første helgen hadde medvirkende betydning for arbeidet med å få dannet et eget dansk erkebispedømme, som i 1103/1104 ble etablert i Lund.
Grav
Knut ble gravlagt i domkirken som han selv hadde latt bygge. Ved hans grav begynte det angivelig snart å skje undere, og i 1101 ble han som den hittil eneste danske konge kanonisert og hans jordiske rester ble lagt i et gyllent helgenskrin på alteret i Sankt Knuts Kirke i Odense. Skjelettene av både Knut den Hellige og broren Benedikt kan beskues i Odense domkirkes krypt, hvor de er utstilt i gjennomsiktige kister.
Kunstløp under Vinter-OL 2002
Under Vinter-OL 2002 i Salt Lake City ble det arrangert fire øvelser i kunstløp.
Depresjon
Diagnosen stilles på bakgrunn av selvrapporterte opplevelser, atferd beskrevet av slektninger eller venner, og klinisk undersøkelse av den psykiske tilstanden (status presens). Det fins ingen laboratorietest som bekrefter depressiv lidelse, men leger som utreder tilstanden kan bestille laboratorietester og andre prøver for å avdekke fysiske tilstander som kan forårsake liknende symptomer som ved depresjon.
Pasientene blir vanligvis behandlet med antidepressiva, og kan også gå i psykoterapi eller rådgivning. Innleggelse på sykehus kan være nødvendig når pasienten ikke er i stand til å ta vare på seg selv, eller ved betydelig fare for eget eller, i svært sjeldne tilfeller, andres liv. Et mindretall behandles med elektrokonvulsiv terapi (ECT). Ved ECT legges pasienten i kortvarig narkose og en lege fremkaller kramper ved å sende elektrisk strøm gjennom hjernen. Lidelsen forløper ulikt fra pasient til pasient. Enkelte pasienter opplever en depressiv episode som varer i noen uker, hos andre er lidelsen livslang og inkluderer hyppige depressive episoder. Mennesker med depresjon har noe kortere forventet levealder enn personer uten depresjon, dels som følge av høyere risiko for somatiske sykdommer og selvmord. Det er uklart om medikamenter påvirker risikoen for selvmord eller ikke.
Kunstløp under Vinter-OL 2002
Parløp
Etter parløpskonkurransen oppsto det diskusjon rundt bedømmingen, og en kontroversiell avgjørelse ble tatt. Striden førte til at to par mottok gullmedalje; de opprinnelige vinnerne Jelena Berezjnaja / Anton Sikharulidze, samt de opprinnelige sølv-vinnerne Jamie Salé og David Pelletier. Under friløpet gikk Salé / Pelletier et feilfritt program, mens Berezjnaja / Sikharulidze hadde en mer kompleks koreografi, men gjorde en liten feil. ISU annonserte dagen etter konkurransen at de skulle gjennomføre en "intern vurdering" om bedømmingen. 15. februar annonserte ISU og IOC i en felles pressekonferanse at Salé / Pelletier også skulle få utdelt gullmedalje, samt at den franske dommeren Marie-Reine Le Gougne ble suspendert med øyeblikkelig virkning. Skandalen var en av årsakene til at bedømmingssystemet ble drastisk fornyet.
Depresjon
Forståelsen av hvordan depresjon arter seg og hva som er årsakene, har utviklet seg gjennom århundrene. Forståelsen er fortsatt ufullstendig og mange aspekter ved depresjon er fremdeles tema for diskusjon og forskning. Foreslåtte årsaker inkluderer psykologiske, psykososiale, arvelige, evolusjonsmessige og biologiske faktorer. Langvarig bruk av visse narkotiske stoffer kan både forårsake og forverre depressive symptomer. Psykologiske behandlinger henter støtte i teorier om personlighet, mellommenneskelig kommunikasjon og læring. De fleste biologiske teorier fokuserer på signalstoffer (nevrotransmittere) som serotonin, noradrenalin og dopamin, som finnes naturlig til stede i hjernen og som bidrar til kommunikasjonen mellom nerveceller.
Terminologi
Begrepet unipolar, sammen med bipolar, ble skapt av psykiateren og nevrologen Karl Kleist. Begrepsparet ble popularisert i vitenskapen på 1950-tallet.
Symptomer og tegn
Depressiv lidelse påvirker i betydelig grad relasjonene til familie og venner, går ut over arbeid eller skolegang, søvn og appetitt og helsen generelt. Innvirkningen på evnen til å fungere og på trivsel er like stor som ved kroniske, somatiske tilstander som diabetes.
En person som opplever en depressiv episode, har vanligvis et svært lavt stemningsleie (humør) som virker inn på alle aspekter ved livet. En manglende evne til å glede seg over aktiviteter som tidligere har vært lystbetonte, er ofte til stede. Mennesker rammet av depresjon kan være opptatt av å gruble over tanker og følelser der innholdet er verdiløshet, skyld eller anger som er ute av proporsjoner, hjelpeløshet, håpløshet og selvforakt. I alvorlige tilfeller kan mennesker med depresjon ha symptomer på psykose. Disse symptomene inkluderer vrangforestillinger, sjeldnere hallusinasjoner, som vanligvis oppleves som ubehagelige. Andre symptomer på depresjon inkluderer nedsatt konsentrasjonsevne og hukommelse, (mest uttalt hos pasienter med melankolske eller psykotiske trekk), tilbaketrekning fra sosiale situasjoner og aktiviteter, redusert seksuell lyst og tanker om døden eller selvmord.
Søvnløshet er vanlig ved depresjon. Det typiske mønsteret er at en person våkner svært tidlig, og ikke er i stand til å sovne igjen. Søvnløshet omfatter også vanskeligheter med innsovning. Søvnvansker er til stede hos minst 80 % av alle med depressiv lidelse. Hypersomni, eller for mye søvn, kan også forekomme og er til stede hos 15 % av deprimerte mennesker. Noen antidepressiva kan også gi søvnløshet som følge av en stimulerende effekt.
Depressiv lidelse hos barn er et kontroversielt tema. Barn med depresjon kan ofte være irritable mer enn nedstemte, og fremviser forskjellige symptomer avhengig av alder og situasjon. De fleste mister interesse for skolen og får dårligere skoleresultater. Barna kan beskrives som klengete, krevende, avhengige, eller usikre. Barn kan få diagnosen sent eller ikke i det hele tatt, fordi symptomene tolkes som normale humørsvingninger. Depresjon kan også forekomme sammen med ADHD, noe som kompliserer diagnostikk og behandling av begge tilstander.
Eldre, deprimerte personer kan ha kognitive symptomer som glemsomhet, og tydelig langsommere bevegelser. Depresjon forekommer ofte sammen med fysiske lidelser som er vanlige hos eldre, som for eksempel hjerneslag og andre hjerte- og karsykdommer, Parkinsons sykdom og kronisk obstruktiv lungesykdom (KOLS).
Årsaker
Den biopsykososiale modellen, som er rådende i Norge, fastslår at både biologiske, psykiske og sosiale faktorer kan være årsaker til depresjon. Diatese-stress modellen hevder at depresjon oppstår når en sårbarhet som er til stede på forhånd, kalt diatese, aktiveres som følge av belastende livshendelser. Den iboende sårbarheten kan være genetisk, og innebære et samspill mellom arv og miljø, eller foreligge som såkalte «skjemaer», syn på verden og seg selv som vedkommende har lært i barndommen.
Disse interaktive modellene har empirisk støtte. I New Zealand benyttet forskere en prospektiv tilnærming i en undersøkelse av depresjon, og dokumenterte hvordan depresjon over tid oppstod i en i utgangspunktet frisk gruppe (kohort) av mennesker. Forskerne konkluderte med at variasjoner i serotonintransportør-genet (5-HTT) påvirker sjansen for at mennesker som har stått i svært belastende livshendelser, vil oppleve å bli deprimert. Depresjon kan oppstå etter slike hendelser, men synes å oppstå hyppigere hos personer med en eller to korte alleler av 5-HTT genet. En svensk studie har anslått arveligheten (i hvilken grad individuelle forskjeller i forekomsten er knyttet til genetiske forskjeller) ved depresjon til å være rundt 40 % for kvinner og 30 % for menn. Evolusjonspsykologer har hevdet at det genetiske grunnlaget for depresjon kan knyttes til hvordan menneskeheten har gjennomgått naturlig utvalg. En rusutløst stemningslidelse som ligner depressiv lidelse kan skyldes langvarig bruk av rusmidler, eller abstinens fra visse sedative legemidler.
Monoamin-hypotesen
Serotonin antas å ha en nøkkelrolle gjennom å regulere andre nevrotransmittersystemer. Redusert serotoninaktivitet kan føre til at de andre systemene fungerer uvanlig og uberegnelig. Ifølge denne hypotesen oppstår depresjon ved lave serotonin-nivåer, med lave nivåer av noradrenalin, en annen monoamin-nevrotransmitter, som resultat. Noen antidepressiva øker nivåene av noradrenalin direkte, mens andre øker nivåene av dopamin, en tredje monoamin-nevrotransmitter. Observasjonene har gitt opphav til monoamin-hypotesen om depresjon. I sin moderne formulering postulerer monoamin-hypotesen at mangel på visse nevrotransmittere er årsak til ulike, korresponderende symptomer på depresjon: «noradrenalin kan være knyttet til årvåkenhet og energi, angst, oppmerksomhet og livsglede; [manglende] serotonin kan knyttes til angst, tvangstanker og tvangshandlinger, mens dopamin kan knyttes til oppmerksomhet, motivasjon, glede og belønning, og livsglede.».
Talsmenn for monoamin-teorien anbefaler at en bør velge det antidepressive midlet som ut fra virkningsmekanismen i størst grad påvirker de symptomene som er mest fremtredende hos pasienten. Engstelige og irritable pasienter bør behandles med SSRI eller SNRI (selektive noradrenalin reopptakshemmere), mens de som opplever manglende energi og livsglede bør få noradrenalin-og dopamin-forsterkende medikamenter.
[[Fil:Synapse Illustration2 tweaked.svg|thumb|right|300px|Illustrasjon av en synapse, som er overgangen mellom to nerveender. Mellom nerveendene til de to nervecellene (nevronene) ligger en spalte.
Aksoner er nervetråder som fører elektriske impulser fra nervecellen, mens dendritter er utløpere som fører impulser til nervecellen. Elektriske impulser som ankommer aksonets ende utløser frigjøring av pakker av kjemiske budbringere (nevrotransmittere) til den synaptiske spalten.
Nevrotransmittorene tas imot av reseptorer på den tilstøtende dendritten, på den andre siden av spalten. Opptaket øker i en kort periode sannsynligheten for at en elektrisk impuls vil bli utløst i dendritten.
En frigjort nevrotransmitter blir raskt metabolisert eller trukket inn igjen i nervetråden. Antidepressiva påvirker disse prosessene.]]
De siste to tiårene har forskning avdekket flere begrensninger ved monoamin-hypotesen, og teoriens svake evne til å forklare fenomener har blitt diskutert i det psykiatriske miljøet. Intensiv forskning har ikke funnet overbevisende dokumentasjon for en primær dysfunksjon av et bestemt monoamin-system hos pasienter med depressiv lidelse. Medikamentene tianeptin og opipramol har lenge vært kjent for å ha antidepressive egenskaper til tross for at den første ikke hemmer opptaket av serotonin, men tvert imot øker opptaket, og sistnevnte har ingen effekt på monoamin-systemet i det hele tatt.
Eksperimenter med stoffer som øker nedbrytingen av monoaminer, har vist at de ikke forårsaker depresjon hos friske mennesker. Stoffene forverrer heller ikke symptomene hos pasienter med depresjon, selv om et intakt monoaminsystem er nødvendig for at antidepressiva skal ha terapeutisk effekt. Ifølge et essay publisert av Public Library of Science (PLoS) har monoamin-hypotesen, som allerede har begrenset forklaringsverdi, blitt ytterligere overforenklet når den har blitt presentert for allmennheten som ledd i markedsføring.
Andre teorier
Det kan være en sammenheng mellom depresjon og nevrogenesen av hippocampus, et senter i hjernen for både humør og hukommelse. Tap av hippocampus-nevroner finnes hos noen deprimerte personer og korrelerer både med nedsatt hukommelse og nedsatt stemningleie. Medikamenter kan øke serotoninnivået i hjernen og stimulere nevrogenesen og dermed øke den totale massen av hippocampus. Økningen kan bidra til å gjenopprette stemningsleie og hukommelse. Lignende sammenhenger har blitt observert mellom depresjon og et område på fremre cingulate cortex som er involvert i utformingen av emosjonell atferd.
Det finnes noe dokumentasjon for at alvorlig depresjon delvis kan skyldes en overaktiv hypothalamus-hypofyse-binyrebark-akse (HPA-aksen). Overaktiviteten resulterer i en effekt som ligner på den nevro-endokrine responsen på stress. Undersøkelser viser økte nivåer av hormonet kortisol og forstørret hypofyse og binyrer, noe som tyder på at forstyrrelser av det endokrine systemet kan spille en rolle ved enkelte psykiske lidelser, inkludert depresjon.